“Ek is te mooi om te werk,” sê vrouLaura Fernee (33) Laura Fernee, ŉ 33-jarige vrou van Notting Hill in Brittanje, is van mening dat haar skoonheid so uitsonderlik is, dat dit haar lewe versuur. Dit is so glo so erg dat sy uit haar werk moes bedank, het die Daily Mail berig. Fernee, ŉ gegradueerde wetenskaplike, sê haar slank figuur en mooi gesig het gedurig onnodige aandag van haar manlike kollegas ontlok. Sy sê voorts sy is deur haar vroulike kollegas verstoot omdat hulle glo jaloers op haar skoonheid is. “My skoonheid het veroorsaak dat ek gereeld geteister en geboelie word en daarom het ek besluit om nie meer te werk nie,” het sy gesê. Fernee bly nou by haar welaf ouers, wat sowat £2,000 (R30 000) ŉ maand aan haar verblyf en rekeninge betaal. Sy is tans besig om ŉ boek te skryf oor om “te mooi vir werk te wees”. Sy sê: “Ek is nie lui of ŉ flerrie nie. Die waarheid is dat my skoonheid groot probleme vir my by my werksplek veroorsaak het. Dit is nie my skuld nie, ek kan nie help hoe ek lyk nie.” Lees meer hier.